ફૂટબોલને વૈશ્વિક ફલક સુધી લઈ જનારા આ મહાનત્તમ ફૂટબોલરને આજે તેમની કર્મભૂમિ બંગાળ કે ક્લબ મોહન બગાન સિવાય દેશમાં બીજું કોઈ યાદ પણ કરતું નથી. લંડન ઓલિમ્પિકમાં ફ્રાન્સને અંતિમ મિનિટો સુધી હંફાવનાર મન્નાને મેચ પછી બકિંગહામ પેલેસમાં કિંગ જ્યોર્જ છઠ્ઠા સાથે મુલાકાત કરવાની હતી. રાજાએ તે વખતે તેમના પોષણથી તડપતા શરીર સામે જોઈને સવાલ કરેલો,‘ખુલ્લા પગે તમે કેવી રીતે ફ્રાન્સને હંફવ્યું?' મન્નાનો જવાબ લાજવાબ હતો. તેમણે કહ્યું હતું,'ખુલ્લા પગે બોલને કંટ્રોલ કરવામાં વધુ ફાવટ રહે છે. તાકાત મનમાં હોય છે...' કારકિર્દીમાં એક પણ વખત તેમને યલો કાર્ડ મળ્યું નહોતું ન તો કોઈ દિવસ તેમનાથી ફાઉલ થયેલું.